शाम होने तक भी मोदी के भाषण से जुड़े ट्रेंड ट्विटर पर छाए हुए थे और फ़ेसबुक पर भी मोदी ट्रेंड चार्ट में टॉप पर थे.मोदी हों और विवाद ना हों ऐसा हो ही नहीं सकता. ट्विटर पर भी हंगामा मचा था. 



धर्म गुरु रविशंकर कहते हैं '' आदर्श गाँव, सदभाव, कौशल विकास, बच्चियों की रक्षा. युवाओं ने यह सब शुरू कर दिया है. यह और लोगों को भी प्रेरणा दे.'' आउटलुक पत्रिका के पूर्व संपादक 



विनोद मेहता कहते हैं '' मोदी का भाषण सुनते वक़्त हमें याद रखना चाहिए कि मोदी ने 2004 में 50 लाख मकानों और अहमदाबाद मेट्रो का वादा किया था. कुछ नहीं हुआ.''ट्विटर पर मोदी से जुड़ा ही एक और ट्रेंड था 



प्रधान सेवक. मोदी ने अपने आपको प्रधान सेवक कहा. बहुत सारे लोगों के दिलों को यह बात भा गई. राष्ट्रीय स्वयंसेवक संघ से जुड़े विचारक



 एस गुरुमूर्ति ने कहा - ''मेरी कामना है कि संविधान में बदलाव कर मंत्रियों के पद सही में सेवक कर दिए जाएं जैसे प्रधान सेवक ताकि लोगों के घमंड और अहंकार चले जाएं.''



नीलिम दत्ता ने जवाहरलाल नेहरू के एक वाक्य की तस्वीर ट्वीट की जिसमे लिखा था -  ''वो मुझे भारत का प्रधानमंत्री कहते हैं, ज़्यादा सही ये होगा कि वो मुझे भारत का प्रथम सेवक कहें.''फ़ेसबुक पर भी नरेंद्र मोदी टॉप ट्रेंड बने रहे. ट्विटर से अलग यहाँ ज़्यादातर समाचार चैनलों, अख़बारों और वेबसाइटों की ख़बरें दिख रहीं थीं उनके भाषण के इर्द गिर्द घूमती हुई.फ़ेसबुक पर इसके अलावा शाहरुख़ ख़ान की आने वाले फ़िल्म



 हैप्पी न्यू ईयर का ट्रेलर भी ट्रेंड कर रहा है.(बीबीसी हिंदी के 



एंड्रॉएड ऐप के लिए यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)